དགུང་ལོ་བཅུ་དགུ་སྟེ་སྤྱི་ལོལོར་བླ་བྲང་བཀྲ་ཤིས་འཁྱིལ་དུ་ཕེབས་ནས་དགེ་བའི་བཤེས་གཉེན་ཆེན་མོ་ལྷ་མོ་ཚུལ་ཁྲིམས་ཚང་སོགས་ཀྱི་མདུན་ནས་ལོ་ཡི་འཁོར་མོ་དྲུག་ཙམ་ལ་དབུ་ཕར་མཛོད་འདུལ་སོགས་ཟབ་མོ་ནང་དོན་རིག་པའི་སྐོར་ལ་སྦྱངས་པ་ནན་ཏན་མཛད་དེ་མཁས་པའི་གྲགས་པ་འབར།ཁོང་གིས་རྩོད་པའི་ཚེ་ཚ་མ་ཕོག་ན་རྐང་པ་མི་སྐུམ་པ་དང་།གཅེར་བུ་པའི་ཤིང་སེམས་ལྡན་དུ་སྒྲུབ་པ་ལྟར་ཁས་ལེན་འཁྱོགས་བཟུང་བྱེད་པ་དང་།རྡུལ་ཕྲ་རབ་ཕྱོགས་ཀྱི་ཆ་མེད་མ་ཡིན་པར་ཆ་བཅས་སུ་སྒྲུབ་པ་སོགས་ལྡོག་ཕྱོགས་ཀྱི་ལྟ་སྤྱོད་འཛིན་པར་བསྙད་བཏགས་ཏེ་བྱང་ཉི་མ་བླ་བྲང་དུ་གནས་མ་ཆགས།དོན་དུ་ཀུན་མཁྱེན་འཇམ་བཞད་ཀྱི་ཡིག་ཆ་ཁས་མ་བླངས་པར་སུན་འབྱིན་མཛད་པས།དགུང་ལོ་ཉེར་ལྔ་སྟེ་རབ་བྱུང་བཅུ་དྲུག་པའི་མེ་ཡོས་ཏེ་སྤྱི་ལོལོར་བླ་བྲང་ནས་ལམ་ལ་ཆས་ཏེ་ལྷ་སར་ཕེབས་དགོས་ཐུག